En enténer aguestes paraules, Maimuna, doblament irritada, volec lançar-se sus Dahnasch e trincar-li quauqua part dera sua figura; mès, Dahnasch, qu’ac auie previst, de pic se convertic en piuda e s’amaguèc silenciosament en lhet dejós des dus joeni; e coma que Maimuna cranhie desvelhar-les, se vedec obligada, entà resòlver aqueth cas, a jurar-li a Dahnasch que ja non li harie cap mau; e Dahnasch, entenut eth jurament, recuperèc era sua forma, encara que s’estèc ara demora.